2016. gada 24. augustā Rīkojums Nr. 474

Rīgā (prot. Nr. 42  14. §)

**Par nekustamo īpašumu atsavināšanu Latvijas Republikas un**

**Krievijas Federācijas valsts robežas joslas ierīkošanai**

1. Atļaut Iekšlietu ministrijai Latvijas Republikas un Krievijas Federācijas valsts robežas joslas ierīkošanai 12 metru platumā atsavināt šādus nekustamos īpašumus atbilstoši noteiktajai atlīdzībai:

1.1. nekustamo īpašumu "Zaļkalni 1" (nekustamā īpašuma kadastra Nr. 6868 001 0100) – zemes vienību (zemes vienības kadastra apzīmējums 6868 001 0096) 0,38 ha platībā – Malnavas pagastā, Kārsavas novadā, par 239,78 *euro*;

1.2. nekustamo īpašumu "Leiči 1" (nekustamā īpašuma kadastra Nr. 6854 005 0135) – zemes vienību (zemes vienības kadastra apzīmējums 6854 005 0134) 0,39 ha platībā – Goliševas pagastā, Kārsavas novadā, par 444,60 *euro*.

2. Iekšlietu ministrijai:

2.1. šā rīkojuma 1. punktā minētos nekustamos īpašumus normatīvajos aktos noteiktajā kārtībā ierakstīt zemesgrāmatā uz valsts vārda Iekšlietu ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un ierakstīšanu zemesgrāmatā, segt no Iekšlietu ministrijai piešķirtajiem valsts budžeta līdzekļiem.

Ministru prezidents Māris Kučinskis

Iekšlietu ministra vietā –

labklājības ministrs Jānis Reirs